Алматы облысында «субсидия алып беремін» деп 30 млн алған алаяқ ұсталды
DATE: 18:52, 19 Маусым 2024 | GMT +5
TITLE: Алматы облысында «субсидия алып беремін» деп 30 млн алған алаяқ ұсталды
URL: https://kaz.inform.kz/news/almati-oblisinda-subsidiya-alip-berem-dep-30mln-algan-alayak-ustaldi-b191b1/
META: DATE: 18:52, 19 Маусым 2024 | GMT +5
TOTAL WORDS: 108
AUTHOR(S):
TEXT: — Алаяқ сенімді азаматтарға кәсіпкерлікті дамыту жөніндегі ұлттық жоба шеңберінде берілетін өтеусіз грант алуға көмектесуге уәде берді. Бұл ретте қажетті шығыстарға, сондай-ақ жаңа бизнесті бастауға және дамытуға өтінімдерді мақұлдау үшін берілетін мемлекеттік грант көлемінің 10%-ын төлеу қажет деп мәлімдеді. Сонымен қатар, алаяқ мемлекеттік тұрғын үй қорынан пәтер беру бойынша алаяқтық схемалармен жұмыс істеді. Барлығы тек уәде күйінде қалды, - деді Қарасай аудандық полиция бастығы Елзат Қанатұлы. Алматы облысы Полиция департаменті мәліметінше, алаяқ анықталып, ұсталған. Ол жергілікті тұрғын. Сондай-ақ қазіргі уақытта оның 10-нан астам осындай қылмыстарға қатысы бар екендігі дәлелденген. Тергеу кезеңінде күдікті үй қамауында ұсталады. Еске салайық, бұған дейін Алматыда басшысын балтамен өлтірмек болған күдікті ұсталғанын жазған едік
